18. 3. 85 De Europæiske Fællesskabers Tidende Nr. C 70/9 
Forslag til Rådets forordning (EØF) om gennemførelse af en særlig fællesskabsaktion med 
henblik på regionaludvikling, der skal bidrage til at udvikle nye økonomiske aktiviteter i visse 
områder, der er berørt af iværksættelsen af den fælles fiskeripolitik 
KOM(84) 715 endelig udg. 
(Forelagt Rådet af Kommissionen den 21. december 1984) 
(85/C 70/04) 
RÅDET FOR DE EUROPÆISKE 
FÆLLESSKABER HAR -
under henvisning til traktaten om oprettelse af Det 
europæiske økonomiske Fællesskab, 
under henvisning til Rådets forordning (EØF) nr. 724/75 
af 18. marts 1975 om oprettelse af en europæisk fond for 
regionaludvikling (*) senest ændret ved forordning (EØF) 
nr. 3325/80 (2), særlig artikel 13, stk. 3, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til artikel 13 i forordning (EØF) nr. 724/75, i 
det følgende benævnt »fondsforordningen«, kan fonden 
uafhængigt af den i artikel 2, stk. 3, litra.a), i samme 
forordning fastsatte fordeling af midlerne mellem med­
lemsstaterne deltage i finansieringen af særlige fælles­
skabsaktioner med henblik på regionaludvikling, specielt 
når disse er knyttet til Fællesskabets politik eller til 
foranstaltninger truffet af Fællesskabet, med henblik på i 
højere grad at tage hensyn til den regionale betydning af 
denne politik og disse foranstaltninger eller på at dæmpe 
de regionale konsekvenser deraf; 
de pågældende medlemsstater har givet Kommissionen 
oplysninger om de regionale problemer, der vil kunne 
give anledning til en særlig fællesskabsaktion; 
ved ydelsen af fondsstøtte tages der hensyn til det relative 
omfang af de regionale skævheder i Fællesskabet; 
fra 1975 har visse tredjelande med kyst til Atlanterhavet 
udvidet deres fiskerizoner til 200 sømil; ved en samordnet 
fællesskabsaktion så visse medlemsstater sig i 1977 
foranlediget til at træffe lignende foranstaltninger ud for 
(») EFT nr. L 73 af 21. 3. 1975, s. 1. 
(2) TFT nr. L 349 af 23. 12. 1980, s. 10. deres kyster ved Nordsøen, det nordlige Atlanterhav, det 
vestlige Atlanterhav, Skagerrak, Kattegat og Østersøen; 
under hensyntagen til situationen med overfiskningen af 
bestandene af de vigtigste arter, traf Kommissionen en 
række midlertidige foranstaltninger til bevarelse af fiske­
ressourcerne; 
Rådet har vedtaget forordning (EØF) nr. 101/76 vedrø­
rende en fælles strukturpolitik for fiskerisektoren (3) 
omfattende fangstbegrænsninger for visse arter, områ­
der, perioder, metoder og fangstredskaber i de ovenfor 
nævnte have; 
Rådet har den 25. januar 1983 vedtaget forordning 
(EØF) nr. 170/83 om en fællesskabsordning for bevarel­
se og forvaltning af fiskeressourcerne (4), samt gennem­
førelsesbestemmelser (s) dertil; denne ordning omfatter 
især foranstaltninger vedrørende begrænsning af TAC 
(de samlede tilladte fangstmængder) og deres fordeling på 
kvoter mellem landene og efter art; desuden omfatter den 
tekniske foranstaltninger vedrørende en begrænsning af 
bifangsterne; den må derfor formodes at påvirke fiskeri­
aktiviteten i medlemsstaterne med kyster til disse have; 
disse samlede foranstaltninger har påvirket og vil især i 
beskæftigelsesmæssig henseende påvirke visse områder i 
Frankrig, Det forenede Kongerige og Danmark, der er 
stærkt afhængige af fiskeri, og som er beliggende i 
regioner karakteriseret af en vanskelig socio-økonomisk 
situation; 
det er nødvendigt, at Fællesskabet ved en særlig fælles­
skabsaktion med henblik på regionaludvikling styrker 
sådanne foranstaltninger på lokalt og nationalt plan samt 
på fællesskabsplan, som har til formål at fremme opret­
telsen af nye arbejdspladser i disse områder med henblik 
på at opveje tabet af arbejdspladser og således bidrage til 
en formindskelse af de regionale skævheder; 
i disse områder bør der ved de forskellige fællesskabs­
fonde gennemføres andre interventioner, som kan kom­
bineres på hensigtsmæssig måde; 
(3) EFT nr. L 20 af 19. 1. 1976, s. 19. 
(4) EFT nr. L 24 af 27. 1. 1983, s. 1. 
(s) Rådets forordning (EØF) nr. 171/83 til (EØF) nr. 181/83, 
EFT nr. L 24 af 27. 1. 1983, s. 14 til 107. 
Nr. C 70/10 De Europæiske Fællesskabers Tidende 18. 3. 85 
et ugunstigt fysisk miljø, der skyldes visse fiskerihavnes 
samt industri- og byområders forfald, virker bremsende 
på oprettelsen af jobskabende aktiviteter i disse om­
råder; 
udviklingen af mindre og mellemstore virksomheder og af 
håndværksvirksomheder vil kunne fremmes ved at give 
disse virksomheder bedre muligheder for at tilpasse deres 
produktionspotentiel, specielt gennem ydelse af investe­
ringsstøtte, og ved at lette deres adgang til de nødvendige 
faciliteter vedrørende forvaltning, organisation og finan­
siering; 
erhvervslivet bør yderligere stimuleres i de pågældende 
områder gennem en særlig aktiv forvaltning af tilskud og 
serviceydelser fra det offentlige, især dem, der ydes inden 
for rammerne af det særlige program; med henblik herpå 
bør der opbygges serviceorganer, der skal oplyse eksiste­
rende eller potentielle erhvervsvirksomheder om mulighe­
derne for at få adgang til disse tilskud og serviceydelser og 
bistå virksomhederne med at ansøge herom, eller allerede 
eksisterende serviceorganer bør udbygges; 
der er i disse regioner mulighed for at udvikle turisme, og 
fremme af samordnet forvaltning af turisme kan få 
indflydelse på de pågældende befolkningers beskæftigelse 
og indkomst; 
fællesskabsaktionen bør iværksættes i form af særlige 
flerårige programmer, og det er Kommissionen, der ved 
godkendelsen af disse programmer skal sikre, at de deri 
fastsatte foranstaltninger er i overensstemmelse med 
bestemmelserne i denne forordning; 
de særlige programmer skal svare til visse af målsætnin­
gerne i de i fondsforordningens artikel 6 omhandlede 
regionaludviklingsprogrammer; 
Kommissionen skal ved gennemgangen af de årlige 
rapporter, som de pågældende medlemsstater fremsender 
i denne forbindelse, sikre, at de særlige programmer 
gennemføres på tilfredsstillende måde; 
Rådet, Europa-Parlamentet og Det økonomiske og 
sociale Udvalg underrettes regelmæssigt om anvendelsen 
af denne forordning -
UDSTEDT FØLGENDE FORORDNING: 
Artikel 1 
Der skal gennemføres en særlig fællesskabsaktion med 
henblik på regionaludvikling i henhold til fondsforord­
ningens artikel 13, i det følgende benævnt »den særlige 
aktion«, der skal bidrage til at udvikle nye økonomiske aktiviteter i visse områder, der er berørt af iværksættelsen 
af den fælles fiskeripolitik. 
Artikel 2 
1. Den særlige aktion vedrører områder, der princi­
pielt opfylder følgende kriterier: 
a) antallet af beskæftigede i fiskerisektoren skal ligge 
over et vist minimum; 
b) beskæftigelsen skal i høj grad være afhængig af 
fiskerisektoren; 
c) betydelig nedgang i beskæftigelsen i fiskerisektoren; 
d) den sociale og økonomiske situation i den region, 
hvor det pågældende område er beliggende, idet 
denne situation vurderes i forhold til bruttonational­
produktet pr. indbygger og den strukturelle 
arbejdsløshed; 
e) det pågældende område skal være omfattet af en 
national støtteordning med regionalt sigte. 
2. Følgende områder opfylder de i stk. 1 anførte 
kriterier: 
a) Danmark: 
hele Bornholms amtskommune; i Nordjyllands amts­
kommune alle kommuner nord for Limfjorden med 
undtagelse af Ålborg kommune, i Viborg amtskom­
mune: Hanstholm, Thisted, Sydthy, Morsø, Salling­
sund og Sundsøre kommuner; i Ringkøbing amts­
kommune: Thyborøn-Harboøre, Thyholm, Lemvig, 
Ulfborg-Vemb, Ringkøbing, Holmsland, Skjern og 
Egvad kommuner; 
b) Frankrig: 
i departementet Charente-maritime, arrondissemen-
tet La Rochelle; i departementet Finistére, arrondis-
sementet Quimper, i departementet Morbihan, 
arrondissementet Lorient; 
c) Det forenede Kongerige: 
»Travel-to-work« områderne Hull og Grimsby. 
Artikel 3 
1. Den særlige aktion vil blive iværksat i form at et 
særligt program, i det følgende benævnt »det særlige 
program«; som hver af de pågældende medlemsstater 
forelægger Kommissionen. 
2. Formålet med det særlige program er at bidrage til 
udvikling af jobskabende aktiviteter i de i artikel 2 
omhandlede områder. Med henblik herpå tager program-
18. 3. 85 De Europæiske Fællesskabers Tidende Nr. C 70/11 
met sigte på at forbedre det fysiske miljø, hvilket er en 
nødvendig forudsætning for at kunne fremme igangsæt­
ning af sådanne aktiviteter, på at udvikle mindre og 
mellemstore virksomheder samt håndværksvirksomhed, 
på erhvervsstimulerende aktiviteter samt på at fremme 
turismen. 
3. Udarbejdelsen og gennemførelsen af det særlige 
program samordnes nøje med medlemsstaternes og Fæl­
lesskabets politik og finansieringsinstrumenter, særlig 
Den europæiske Udviklings- og Garantifond for Land­
bruget, udviklingssektionen, andre finansieringsinstru­
menter vedrørende fiskerisektoren, Socialfonden, Den 
europæiske Investeringsbank og det nye fællesskabs­
instrument (NIC). 
4. Det særlige program indgår som led i de i fondsfor­
ordningens artikel 6 omhandlede regionaludviklings­
programmer. 
5. Det særlige program indeholder de i bilaget til 
denne forordning omhandlede nødvendige oplysninger 
vedrørende analysen af situationen og behovene i forhold 
til de i stk. 2 omhandlede mål, de planlagte foranstalt­
ninger, tidsplaner for deres gennemførelse samt mere 
generelt samtlige oplysninger til brug for vurderingen af 
det særlige programs overensstemmelse med målene for 
regionaludviklingen. 
6. Det særlige program har en løbetid på fem år fra 
den 60. dag efter denne forordnings ikrafttræden. 
7. Det særlige program godkendes af Kommissionen, 
efter at fondsudvalget har været inddraget i henhold til 
proceduren i fondsforordningens artikel 16. 
8. Ved godkendelsen af det særlige program sikrer 
Kommissionen sig, at programmet er i overensstemmelse 
med fondsforordningens artikel 20. 
9. Kommissionen meddeler Europa-Parlamentet, 
hvilke beløb der fastsættes for områderne ved godkendel­
sen af det særlige program. 
10. Efter godkendelsen af det særlige program offent­
liggøres dette af Kommissionen til orientering. 
Artikel 4 
Fonden kan inden for rammerne af det særlige program 
deltage i følgende foranstaltninger: 
1. forbedring af fiskerihavne omfattende nedrivning, 
ombygning eller genopbygning med henblik på etab­
lering af nye aktiviteter; 
forbedring af områder i forfald, uanset om det er 
industriområder eller blandede industri- og byom­råder, hvis disse to aspekter ikke kan holdes adskilte, 
i form af sanering og byggemodning, nedrivning og 
genopbygning af ubenyttede industribygninger og 
forbedring af deres nærmeste omgivelser, herunder 
modernisering og ombygning af lokaler til mindre og 
mellemstore virksomheder samt håndværksvirksom­
heder, anlæggelse af grønne områder og mindre 
anlægsarbejder til æstetisk forbedring af områderne 
og i begrundede tilfælde tilkørselsveje til de nye 
virksomheder; 
2. undersøgelser, der skal give mulighed for at påvise 
udviklingsmulighederne i de i artikel 2, stk. 2, 
omhandlede områder, herunder: 
— sektoranalyser med det formål at give mindre og 
mellemstore virksomheder samt håndværksvirk­
somheder oplysning om afsætningsmulighederne 
på hjemmemarkedet samt inden for og uden for 
Fællesskabet, og om den indflydelse, dette må 
forventes at få for disse virksomheders produk­
tion og organisation; 
— forskning i problemer vedrørende havet og 
kysterne, herunder miljøbeskyttelse, men ikke 
omfattende fiskeriet. 
3. støtte til investeringer i mindre og mellemstore virk­
somheder samt håndværksvirksomheder, såfremt 
resultaterne af de i nr. 2 omhandlede analyser eller 
andre tilfredsstillende beviser berettiger hertil, med 
henblik på at oprette nye virksomheder eller, hvad 
angår bestående virksomheder, at lette: 
— omstillingen af virksomheder inden for fiskerisek­
toren til andre aktiviteter, 
— tilpasningen af de øvrige virksomheders produk­
tion til markedsmulighederne. 
Disse investeringer kan også vedrøre serviceorganer, 
der er fælles for flere virksomheder; 
4. oprettelse eller udvikling af rådgivningsvirksomheder 
eller andre rådgivningsorganer for administration og 
planlægning; oprettelse eller udvikling af erhvervs­
konsulenttjenester . 
Rådgivningsvirksomhedernes eller -organernes akti­
viteter kan omfatte midlertidig bistand til virksom­
hederne i forbindelse med gennemførelsen af de 
henstillinger, de har fremsat. 
Erhvervskonsulenterne har til opgave: 
— gennem direkte kontakter på lokalt plan at frem­
hjælpe økonomiske initiativer ved at oplyse om 
mulighederne for adgang til tilskud og tjeneste­
ydelser fra det offentlige, især dem, der ydes inden 
for rammerne af det særlige program, 
Nr. C 70/12 De Europæiske Fællesskabers Tidende 18. 3. 85 
— at følge gennemførelsen af disse initiativer op ved 
at bistå eksisterende eller potentielle virksom­
heder med at ansøge om disse tilskud og tjene­
steydelser; skal afholdes af Fællesskabet, kan udgøre indtil 10% 
af investeringsomkostningerne. Den offentlige støtte 
kan tage form af kapitaltilskud eller rentegodt­
gørelse; 
5. fremme af turisme: 
a) opførelse og ombygning af indkvarteringsfacilite-
ter for turister, herunder møblerede udlejnings-
ferieboliger og campingpladser, 
b) oprettelse og udvikling af fælles tjenester eller 
organer, der skal stå for turistfremmende aktivi­
teter og reklame, turistoplysning og samordnet 
forvaltning af indkvarteringskapaciteten, herun­
der tilrettelæggelse af informationskollokvier for 
det med disse aktiviteter beskæftigede per­
sonale; 
c) etablering af udstyr og infrastrukturer, der har 
direkte berøring med udviklingen af hav-relateret 
turisme; arbejde til forbedring af mulighederne 
for udøvelse af søsport; udbygning af infrastruk­
turer og tjenesteydelser, der kan lette adgangen til 
turistområderne, bl.a. i forbindelse med lystsej­
lads; 
d) bevarelse og beskyttelse af miljøet i det omfang, 
hvor dette er en forudsætning for udvikling af 
turismen: 
— arbejder der er nødvendige til sikring af 
kysten, 
— anbringelse af udstyr til analyse og kontrol af 
vandkvaliteten, 
— opførelse eller forbedring af anlæg til behand­
ling og bortskaffelse af affald; 
Artikel 5 
1. Det særlige program finansieres af medlemsstaten 
og Fællesskabet i forening. Fondsstøtten udbetales over 
de bevillinger, der er opført på De europæiske Fællesska­
bers almindelige budget til dette formål. Fællesskabets 
støtte andrager: 
a) for de i artikel 4, nr. 1, omhandlede foranstaltninger 
vedrørende forbedring og ombygning: 50% af de 
offentlige udgifter; 
b) for de i artikel 4, nr. 2, omhandlede foranstaltninger 
vedrørende sektoranalyser: 70 % af de hermed for­
bundne omkostninger; 
c) for de i artikel 4, nr. 3, omhandlede foranstaltninger 
vedrørende investeringer: 50 % af de offentlige udgif­
ter til investeringsstøtte. Denne støtte kan indeholde 
et supplement i forhold til den højeste støtte, der kan 
opnås efter den eksisterende regionalstøtteordning. 
Den supplerende støtte, som for en periode på fire år d) for de i artikel 4, nr. 4, omhandlede foranstaltninger i 
forbindelse med rådgivningsaktiviteter: støtte, der 
dækker en del af virksomhedernes udgifter til rådgiv­
ningsvirksomhedernes eller rådgivningsorganernes 
ydelser. Denne støtte aftrappes og har en varighed af 
tre år. Det første år dækkes 70% ad udgifterne, og 
støtten overstiger ikke 55 % af de samlede udgifter for 
treårsperioden (indirekte støtte); medlemsstaten kan 
erstatte dette system med et tilsvarende system for 
støtte til rådgivningsvirksomhederne eller -organerne 
(direkte støtte); 
e) for de i artikel 4, nr. 4, omhandlede foranstaltninger 
vedrørende erhvervskonsulenter: støtte der dækker 
en del af erhvervskonsulenternes driftsudgifter. Den­
ne støtte aftrappes og har en varighed af fem år. Det 
første år dækkes 60 % af driftsudgifterne og støtten 
overstiger ikke 50% af hver konsulents samlede 
udgifter for femårsperioden. Erhvervskonsulentvirk­
somheden, som skal være ny og specielt vedrøre de i 
artikel 2 omhandlede områder, kan af den pågælden­
de medlemsstat overlades til særlige organer. 
f) for foranstaltninger vedrørende hav-relateret tu­
risme 
i) for de i artikel 4, nr. 5, litra a), omhandlede 
foranstaltninger vedrørende indkvartering: 50% 
af de offentlige udgifter til investeringsstøtte, dog 
højst 30% af investeringsudgifterne; 
ii)for de i artikel 4, nr. 5, litra b), omhandlede 
foranstaltninger vedrørende turistfremmende akti­
viteter: støtte, der dækker en del af de fælles 
tjenesters eller organers driftsudgifter. Disse drifts­
udgifter kan omfatte udgifter til reklamekampag­
ner og til studier over turistruter. Støtten aftrappes 
og har en varighed på tre år. Det første år dækkes 
70 % af driftsudgifterne, og støtten overstiger ikke 
55 % af de samlede udgifter for treårsperioden; 
iii) for de i artikel 4, nr. 5, litra c), omhandlede 
foranstaltninger vedrørende udstyr og infrastruk­
tur: 50 % af de offentlige udgifter; 
iv) for de i artikel 4, nr. 5, litra d), omhandlede 
foranstaltninger til bevarelse og beskyttelse af 
miljøet: 50 % af de offentlige udgifter. 
2. I de i stk. 1, litra a) og c) samt litra f), nr. i), iii) og 
iv), omhandlede tilfælde kan der ikke samtidig oppebæres 
støtte fra fondens kvotafri og kvotabestemte afdeling. 
3. For de i stk. 1 omhandlede foranstaltninger kan der 
være tale om følgende kategorier af fondsstøttemodtage­
re: centrale og lokale myndigheder, forskellige organisa-
18. 3. 85 De Europæiske Fællesskabers Tidende Nr. C 70/13 
tioner, virksomheder og privatpersoner. Den i stk. 1, litra 
d), omhandlede støtte må ikke bevirke, at virksomheder­
nes andel i de samlede udgifter bliver på under 20 %. 
4. Fondens støtte til det særlige program må ikke 
overstige det beløb, der fastsættes af Kommissionen i 
forbindelse med den i artikel 3, stk. 7, omhandlede 
godkendelse af dette program. 
5. Budgetforpligtelser i forbindelse med det særlige 
program indgås i form af årlige trancher. Der kan indgås 
forpligtelser i første tranche, så snart Kommissionen har 
godkendt programmet. Indgåelse af forpligtelser for de 
øvrige årlige trancher sker under hensyn til de budget­
mæssige muligheder og til programmets gennemførelses-
stadium. 
Artikel 6 
1. Støtte fra fonden til de i det særlige program 
fastsatte foranstaltninger udbetales til den pågældende 
medlemsstat eller direkte og efter medlemsstatens anvis­
ninger til de organer, der skal gennemføre foranstaltnin­
gerne, i overensstemmelse med nedenstående regler: 
a) udgifter afholdt fra og med denne forordnings ikraft­
træden er støtteberettigede; 
b) når medlemsstaten deltager finansielt, foretages 
udbetalingerne, bortset fra de i litra c) omhandlede 
forskud, så vidt muligt samtidig med betalingen af 
dennes andel. I andre tilfælde foretages udbetalinger­
ne, når medlemsstaten attesterer, at beløbet er forfal­
det og kan udbetales fra Fællesskabet. 
Enhver ansøgning om udbetaling skal ledsages af en 
attest fra medlemsstaten, hvori det bekræftes, at 
foranstaltningerne faktisk er gennemført, og at der 
foreligger udførlig dokumentation; ansøgningen skal 
desuden indeholde følgende oplysninger: 
— arten af de foranstaltninger, der omfattes af 
ansøgningen om udbetaling; 
— omfanget og arten af de udgifter, som er 
afholdt i forbindelse med de forskellige foran­
staltninger i den periode, der omfattes af 
ansøgningen; 
— bekræftelse af, at de foranstaltninger, hvortil 
der ansøges om udbetaling er blevet indledt i 
overensstemmelse med det særlige program; 
c) efter anmodning fra medlemsstaten kan der udbetales 
forskud for hver af de årlige trancher alt efter 
foranstaltningernes gennemførelsesstadium og de 
budgetmæssige muligheder. Straks ved begyndelsen af foranstaltningerne kan 
Kommissionen udbetale et forskud på 60% af 
fondsstøtten vedrørende den første årlige tranche. 
Når medlemsstaten attesterer, at mindst halvdelen af 
denne første tranche er udbetalt, kan Kommissionen 
udbetale et yderligere forskud på 25 %. 
Når gennemførelsen af den følgende årlige tranche er 
begyndt, kan der udbetales forskud på de betingelser, 
der er fastsat i de foregående afsnit. 
Restbeløbet i forbindelse med hvert af de årlige 
trancher udbetales efter anmodning fra medlemssta­
ten, mod at denne godtgør, at foranstaltningerne 
vedrørende den pågældende tranche kan betragtes 
som afsluttede, og mod angivelse af de afholdte 
offentlige udgifter. 
2. Ved udgangen af hvert år forelægger den pågælden­
de medlemsstat Kommissionen en rapport, hvori det 
anføres, hvor langt gennemførelsen af det særlige pro­
gram er nået, og hvor der gives de oplysninger, der kræves 
ifølge bilaget til denne forordning. Disse rapporter skal 
gøre det muligt for Kommissionen at sikre sig, at det 
særlige program gennemføres, at konstatere virkningerne 
heraf og at kontrollere, om de forskellige foranstaltninger 
gennemførespå indbyrdes sammenhængende måde. Rap­
porterne fremsendes til Udvalget for Regionalpolitik. 
3. På grundlag af disse rapporter og de dertil knyttede 
afgørelser aflægger Kommissionen beretning på de i 
fondsforordningens artikel 21 fastsatte betingelser. 
4. Såfremt der sker en betydelig ændring i et særligt 
program, som er under gennemførelse, finder fremgangs­
måden i artikel 3, stk. 7, anvendelse. 
5. Efter gennemførelse af hvert af de særlige program­
mer forelægger Kommissionen en rapport for Udvalget 
for Regionalpolitik og Europa-Parlamentet; rapporten 
indeholder bl.a. oplysninger om antallet og arten af 
oprettede og bevarede arbejdspladser. 
6. Fondsforordningens artikel 9, stk. 1 til 5, finder i 
den nødvendige udstrækning anvendelse på den i denne 
forordning omhandlede særlige aktion. 
Artikel 7 
Denne forordning træder i kraft dagen efter offentlig­
gørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
Nr. C 70/14 De Europæiske Fællesskabers Tidende 18. 3. 85 
BILAG 
Det særlige program skal indeholde følgende oplysninger for de i artikel 2 nævnte områder: 
1. For så vidt angår fiskerihavnene og industriområderne: 
a) i) en beskrivelse af fiskerihavnenes tilstand og analyse af områdernes og bygningernes forfalds-
situation; angivelse af prioriteterne vedrørende saneringen af forfaldne havne pg industri­
områder; 
ii) beskrivelse af gennemførte foranstaltninger til forbedring og de gennemsnitlige årlige offentlige 
udgifter, som de har medført; 
b) i forbindelse med de i artikel 4 anførte foranstaltninger en beskrivelse og nøjagtig beliggenhed af 
saneringsprogrammerne for de forfaldne fiskerihavne og områder samt ændring af industri­
bygninger. I givet fald beskrivelse og beliggenhed af absolut nødvendige tilkørselsveje. 
2. For så vidt angår mindre og mellemstore virksomheder (MMV) og håndværksvirksomheder: 
a) i) analyse af den plads MMV og håndværksvirksomheder indtager i de forskellige sektorer og 
vurdering af deres senere udviklingsmuligheder. Analyse af deres situation og deres behov, især 
på administrations- og organisationsområdet; 
ii) beskrivelse af støtteordningerne for MMV og håndværksvirksomheder og arten af forhån­
denværende rådgivningsvirksomheder med angivelse af for hver kategori af støtte og 
rådgivningsvirksomhed de gennemsnitligt årlige udgifter, som de har medført; 
b) forbindelse med de i artikel 4 anførte foranstaltninger: 
i) angivelse af arten af sektorielle analyser vedrørende produktionsstrukturerne, mulighederne 
på markedet samt foranstaltninger, der skal udføres for at udvikle produktionen og 
markedsføringen; 
ii) beskrivelse af formerne for støtte til de investeringer, der gennemføres inden for programmets 
rammer; 
iii) beskrivelse af de forskellige typer af rådgivningsvirksomhed for MMV og håndværksvirk­
somheder på administrations- og organisationsområdet. Arten af de institutioner, der er 
ansvarlige for ydelsen af rådgivning til MMV og håndværksvirksomhederne og tilskyndelse af 
deres udvikling. Beskrivelse af de forudsete aktiviteter på området økonomisk fremdrift inden 
for programmets rammer. 
3. Beskrivelse af undersøgelser af problemerne i de hav- og kystområder, der er behandlet af programmet i 
henhold til artikel 4 stk. 2, anden tankestreg. 
4. For så vidt angår turismen: 
a) i) analyse af turismens forhold og behov og overslag over efterspørgslen for turistmæssig 
udvikling i det af programmet omfattede tidsrum; beskrivelse af behovene på miljøbevarings-
og beskyttelsesområdet; 
ii) beskrivelse af støtteordninger og andre foranstaltninger med henblik på fremme af turismen 
samt miljøbevaring og -beskyttelse med angivelse af de gennemsnitlige årlige udgifter, som de ' 
har medført. 
b) I forbindelse med foranstaltninger anført i artikel 4 
i) skøn over omfanget og arten af overnatningssteder, som påregnes indrettet eller ombyg­
get; 
ii) arten og virkefeltet for de organisationer, der er ansvarlige for udvikling og fremme af 
turismen; 
iii) beskrivelse af arten og beliggenheden af udstyr og infrastrukturer, der skal skaffes; 
iv) beskrivelse af investeringer med henblik på miljøbevaring og -beskyttelse; 
v) beskrivelse af formerne for offentlig støtte til forskellige planlagte mål i turistsektoren. 
5. For så vidt angår hele det særlige program: 
a) så vidt det på nogen måde er muligt en kvantitativ beskrivelse af målsætningerne for det særlige 
program især på beskæftigelsesområdet; 
b) beskrivelse af de offentlige foranstaltninger, der løber eller som i fremtiden forventes at løbe 
parallelt med det særlige program og som bidrager til at forbedre beskæftigelsessituationen i de i 
artikel 2 nævnte områder, især foranstaltninger vedrørende: 
— støtte til produktive investeringer, 
— investeringerne i infrastrukturen, 
18. 3. 85 De Europæiske Fællesskabers Tidende Nr. C 70/15 
— støtte til erhvervsuddannelse, omskoling og i givet fald sådanne med henblik på beskæftigelsen 
af unge og genbeskæftigelse af arbejdere i fiskerisektoren. 
Denne beskrivelse skal ledsages af oplysninger om de nationale myndigheders hensigter om 
udnyttelse af andre ressourcer for Fællesskabets strukturfonde; 
c) angivelse af størrelsen af de offentlige udgifter, som er bundet til de under punkt b) forventede 
foranstaltninger; 
d) programmets tidsmæssige forløb; 
e) skøn over størrelsen af de offentlige udgifter, der er bundet til programmets gennemførelse, 
indeholdende en årlig fordeling af disse udgifter for hver foranstaltning; 
f) organisationer, som har til opgave at gennemføre programmet og de forskellige foranstalt­
ninger; 
g) forudset informationsvirksomhed med henblik på at gøre mulige støttemodtagere og erhvervslivet 
opmærksomme på programmets muligheder og den rolle Fællesskabets muligheder og den rolle 
Fællesskabet spiller i denne forbindelse. 
Forslag til Rådets direktiv om grænseværdier og kvalitetsmålsætninger for udledninger af visse 
farlige stoffer, der er opført på liste I i bilaget til direktiv 76/464/EØF 
KOM(84) 772 endelig udg. 
(Forelagt Rådet af Kommissionen den 28. januar 1985) 
(85/C 70/05) 
RÅDET FOR DE EUROPÆISKE 
FÆLLESSKABER HAR -
under henvisning til traktaten om oprettelse af Det 
europæiske økonomiske Fællesskab, særlig artikel 100 
og 235, 
under henvisning til Rådets direktiv 76/464/EØF af 
4. maj 1976 om forurening der er forårsaget af udledning 
af visse farlige stoffer i Fællesskabets vandmiljø (*), særlig 
artikel 6, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
for at beskytte Fællesskabets vandmiljø mod forurening 
forårsaget af visse farlige stoffer er der ved artikel 3 i 
direktiv 76/464/EØF indført en ordning med forud­
gående tilladelser, hvorved der fastsættes emissionsnor­
mer for udledninger af stoffer opført på liste I i bilaget; i 
henhold til artikel 6 i nævnte direktiv skal der fastsættes 
grænseværdier for emissionsnormerne samt kvalitetsmål­
sætninger for det vandmiljø, som berøres af udledninger 
af disse stoffer; 
H EFT nr. L 129 af 18. 5. 1976, s. 23. medlemsstaterne er forpligtet til at anvende grænsevær­
dierne bortset fra de tilfælde, hvor de kan anvende 
kvalitetsmålsætningerne; 
de farlige stoffer, der er omfattet af dette direktiv, skal 
optages på liste I som følge af deres toksicitet, persistens 
og bioakkumulation, eller når det er påvist, at de har 
en kræftfremkaldende virkning i eller gennem vand­
miljøet; 
eftersom den forurening, der skyldes udledninger af disse 
stoffer i vandmiljøet, hidrører fra et stort antal industrier, 
er det nødvendigt at fastsætte specifikke grænseværdier 
for udledningerne afhængigt af industritypen og at fast­
sætte kvalitetsmålsætninger for det vandmiljø, i hvilket 
disse stoffer udledes; 
hensigten med disse kvalitetsmålsætninger er at fjerne 
forureningen i de forskellige dele af vandmiljøet, som vil 
kunne blive berørt af udledninger af disse stoffer; 
kvalitetsmålsætningerne bør fastsættes med dette formål 
og ikke for at indføre regler vedrørende forbrugerbeskyt­
telse eller handelen med produkter stammende fra vand- * 
miljøet; 
der bør fastsættes en særlig kontrolprocedure, så med­
lemsstaterne kan bevise, at kvalitetsmålsætningerne over­
holdes;